CELEX: 62019CN0297
Language: el
Date: 2019-04-11 00:00:00
Title: Υπόθεση C-297/19: Αίτηση προδικαστικής αποφάσεως την οποία υπέβαλε το Bundesverwaltungsgericht (Γερμανία) στις 11 Απριλίου 2019 — Naturschutzbund Deutschland — Landesverband Schleswig-Holstein e.V. κατά Kreis Nordfriesland

8.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 230/21
            
         
      Αίτηση προδικαστικής αποφάσεως την οποία υπέβαλε το Bundesverwaltungsgericht (Γερμανία) στις 11 Απριλίου 2019 — Naturschutzbund Deutschland — Landesverband Schleswig-Holstein e.V. κατά Kreis Nordfriesland
      (Υπόθεση C-297/19)
      (2019/C 230/26)
      Γλώσσα διαδικασίας: η γερμανική
      
         Αιτούν δικαστήριο
      
      Bundesverwaltungsgericht
      
         Διάδικοι στην υπόθεση της κύριας δίκης
      
      
         Προσφεύγουσα: Naturschutzbund Deutschland — Landesverband Schleswig-Holstein e.V.
      
         Καθής: Kreis Nordfriesland
      
         Προσεπικληθείσα: Deich- und Hauptsielverband Eiderstedt, οργανισμός δημοσίου δικαίου
      
         Παρεμβαίνων: Vertreter des Bundesinteresses beim Bundesverwaltungsgericht
      
         Προδικαστικά ερωτήματα
      
      
                  1)
               
               
                  
                              α)
                           
                           
                              Περιλαμβάνει ο ορισμός της «διαχείρισης», κατά την έννοια του παραρτήματος Ι, [τρίτο] εδάφιο, δεύτερη περίπτωση, της οδηγίας 2004/35/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με την περιβαλλοντική ευθύνη όσον αφορά την πρόληψη και την αποκατάσταση περιβαλλοντικής ζημίας (1), δραστηριότητες οι οποίες συνδέονται αναπόσπαστα με μια άμεση χρήση του εδάφους για γεωργικούς σκοπούς;
                              Σε περίπτωση καταφατικής απαντήσεως:
                           
                        
                              β)
                           
                           
                              Υπό ποιες προϋποθέσεις πρέπει να θεωρείται η διαχείριση «συνήθης», όπως ορίζεται στα μητρώα οικοτόπων ή τα έγγραφα στόχων, κατά την έννοια της οδηγίας 2004/35;
                           
                        
                              γ)
                           
                           
                              Ποιο χρονικό κριτήριο ισχύει αναφορικά με το ερώτημα εάν μια διαχείριση αντιστοιχεί σε εκείνη που γινόταν προηγουμένως από τους ιδιοκτήτες ή τους φορείς εκμετάλλευσης, κατά την έννοια της οδηγίας 2004/35;
                           
                        
                              δ)
                           
                           
                              Η απάντηση στο ερώτημα εάν μια διαχείριση αντιστοιχεί σε εκείνη που γινόταν προηγουμένως από τους ιδιοκτήτες ή τους φορείς εκμετάλλευσης, κατά την έννοια της οδηγίας 2004/35, καθορίζεται ανεξάρτητα από τα μητρώα οικοτόπων ή τα έγγραφα στόχων;
                           
                        
            
                  2)
               
               
                  Αποτελεί μια δραστηριότητα η οποία ασκείται βάσει νομοθετικής μεταβιβάσεως αρμοδιοτήτων προς εξυπηρέτηση του δημοσίου συμφέροντος «επαγγελματική δραστηριότητα», κατά την έννοια του άρθρου 2, σημείο 7, της οδηγίας 2004/35;
               
            
         (1)  EE 2004, L 143, σ. 56.